**Farské oznamy**

**33. nedeľa v období cez rok (15.11. 2020)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | Výročie posviacky bazilík sv. Petra a Pavla, apoštolov | 18.00 |
| Štvrtok |  | 18.00 |
| Piatok | Bl. Anna Kolesárová, panna a mučenica | 18.00 |
| Sobota | Obetovanie Panny Márie | 18.00 Obl. |
| Nedeľa | 34. nedeľa  cez rok, Krista Kráľa | 8.00 a 10.30 on line prenos |

Od pondelka budú v platnosti nové pravidlá týkajúce sa slávenia sv. omší. Obnovuje sa možnosť tzv. šachovnicového sedenia a chrám je možné naplniť do 50% miest na sedenie. Čo je v našom chráme 77 ľudí. V nedeľu nechám v predsienke lístky s označenými číslami do 77, ak sa minú, prosím, aby ste zostali vonka alebo išli domov. Stále však zostáva v platnosti zákaz zhromažďovania sa, takže pred chrámom by nemalo zostať viac ako 6 ľudí. Samozrejme zostávajú v platnosti všetky hygienické opatrenia.

Sv. omše v nedeľu o 10.30 budeme i ďalej prenášať cez internet, keďže nie všetci sa do chrámu zmestíte. Stretol som sa s povzbudivými reakciami, že sa vám to páči. Skúsime v tom pokračovať, dokiaľ budú obmedzenia a vy budete mať o tieto sv. omše záujem. Ďakujem tým, kt. nám v tom pomáhajú. V tomto čase sme vystavení väčšiemu psychickému tlaku, preto vás pekne prosím o väčšiu trpezlivosť a rešpekt. Každá skúška nám takto môže slúžiť na vzájomný rast. A na to, aby sme mohli rásť, otvorme sa viac pre prijatie Božej lásky v modlitbe, čítaním Božieho slova a prijímaním Eucharistie.

Viacerí ste sa ma pýtali, či je v tomto čase, keď veriaci majú obmedzený prístup do kostola možné nejako finančne prispieť na chod farnosti alebo  internetový prenos. Je pekné to od vás počuť, že rozmýšľate nad tým ako žije farnosť a preto je to možné urobiť buď osobne alebo na našej farskej stránke www. kotesova.fara.sk som zverejnil číslo nášho farského účtu SK 5109000000000076513267. Nech vám vašu starostlivosť odmení dobrotivý Boh.

Ak by chcel niekto v nedeľu prijať Eucharistiu, a bojí sa či bude mať ešte miesto v chráme, nech mi zavolá a individuálne sa dohodneme. Ak by sa chcel niekto vyspovedať, každý deň pol hodinu pred sv. omšou spovedám alebo sa môžeme individuálne dohodnúť Každý deň mávame v našej farnosti aspoň krátku adoráciu a budem požehnávať našu farnosť Eucharistickým Kristom  vtedy budú znieť zvony, tak môžete toto požehnanie prijať i takýmto spôsobom.

Úplné odpustky pre zomrelých veriacich je tento rok možné získať po celý november. Chcem vás povzbudiť, aby sme i takýmto spôsobom mysleli na našich bratov a sestry, ktorí nás predišli do večnosti a preukázali im pomoc. K získaniu odpustkov je potrebné okrem návštevy cintorína, svätá spoveď (krátko predtým alebo potom), sväté prijímanie, modlitba na úmysel Svätého otca a vylúčiť pripútanosť i k ľahkému hriechu.

Môžete si nahlasovať úmysly sv. omší na december.

Ak je to možné, prosím o upratovanie kostola skupinu č. 15.

Chcem poďakovať za akúkoľvek pomoc pre našu farnosť a prajem vám peknú nedeľu.